বিএনপির ব্যারিস্টার রফিকুল হাসপাতালে
বিএনপির স্থায়ী কমিটির সদস্য ব্যারিস্টার রফিকুল ইসলাম মিয়াকে হাসপাতালে ভর্তি করা হয়েছে।দীর্ঘদিন ধরে বাসায় থেকে চিকিৎসা নিচ্ছিলেন তিনি। শারীরিক অবস্থার অবনতি হওয়ায় সোমবার দুপুরে তাকে ইবনে সিনা হাসপাতালের ধানমন্ডি শাখায় ভর্তি করা হয়েছে।রফিকুলের একান্ত সহকারী মোকছেদুর রহমান এই তথ্য নিশ্চিত করেছেন।বিএনপির সর্বোচ্চ নীতি নির্ধারণী পর্ষদের এই নেতা তিনি কুমিল্লা-৩ আসন থেকে ১৯৯১ এবং ১৯৯৬ সালে ধানের শীষ প্রতীকে নির্বাচিত হন। ১৯৯১ সালে খালেদা জিয়ার নেতৃত্বে সরকার গঠন হলে তিনি গৃহায়ন ও গণপূর্ত মন্ত্রীর দায়িত্ব পান।২০১৮ সাল থেকে গুরুতর অসুস্থ হয়ে বাড়িতেই অবস্থান করছেন সুপ্রিম কোর্টের এই আইনজীবী। ছয় বছর ধরে শয্যাশায়ী নেতাকে দলের কোনো কর্মসূচিতে দেখা যায়নি।

২০১৮ সাল থেকে গুরুতর অসুস্থ হয়ে বাড়িতেই অবস্থান করছেন সুপ্রিম কোর্টের এই আইনজীবী।